Dwelms van R8 miljoen by OR Tambo gevindDie verlate bagasie wat op 20 Mei 2016 op OR Tambo Internasionale Lughawe gevind is (Foto: SAID) Doeanebeamptes het beslag gelê op ŉ verlate bagasiesak, bestem vir Abu Dhabi, wat dwelmmiddels ter waarde van R8,1 miljoen bevat het. Sandile Memela, woordvoerder van die Suid-Afrikaanse Inkomstediens, het Dinsdag gesê die bagasiesak is Vrydag reeds verlate by OR Tambo Internasionale Lughawe gevind. Die bagasie was oorspronklik van Chennai, Indië en bestem vir Abu Dhabi. Die sak is ondersoek en die verdagte suikeragtige middel is uiteindelik as kristal-metamfetamien uitgeken. “Niemand het nog die bagasie opgeëis nie,” het Memela bygevoeg. “Die sak is aan die Suid-Afrikaanse Polisiediens oorgegee vir verdere ondersoek.”